Erwerdigen grot to voren geschreuen. Willet wetet, erbaren lude borgermeyster vnde rat to Reuel, dat desse iegenwerdyge breffwyser Manggenus Schroder heft my berycht, dat iuwer medeborger eyn em wat schuldych is van redeliker schult; hir vmme bidde ik iu, dat gij wol don vnde helpen em dar he recht an is; dat wil ik gerne tegen iu vorschulden. Hir mede blyuet in Gode vnde to my to bedende. Gescreuen des dynxdages na sente Iohans ewangelisten dach, vnder mynem ingesegel. By my Tordo Bunde Rørickesson, rydder. Adress: An de erbare lude borgermeystere vnde rat to Reuel kome desse breff myt werdycheit.